 Madaxweynaha Jamhuuriyadda Somaliland, mudane Muuse Biixi Cabdi waxa uu maanta ka qayb-galay xafladda qalin-jebinta dufcadii 15aad ee ka baxda Jaamacada Hargeysa, waxaanu madaxweynuhu markii uu gaadhay Jaamacadda Hargeysa uu salaan sharaf ka qaatay cutubyo ka mida Ciidamada qaranka Somaliland, ka dibna waxa uu kormeeray qaybo ka mida jaamacada, isagoo dhagax-dhigay dhismaha shaybaadh casriya laboratory oo ay yeelan doonto Jaamacadu kaasoo madaxweynuhu u ballan qaaday jaamacada mar uu kormeer ku tegay 22 May, 2018, sidoo kalena waxa uu xadhiga ka jaray hool weyn oo jaamacadu yeelanayso kana caawin doona shirarka iyo kulamada muhiimka ah. 